pythainlp/thai-wiki-dataset-v4 huggingface dataset:
จังหวัดชุมพรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรจังหวัดชุมพร พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 3 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม.
ผลการเลือกตั้งแบบบัญชีรายชื่อ (รวมทั้งจังหวัดชุมพร).
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ประชาธิปัตย์</td>
<td style="width:100px;border-left:solid 1px silver;border-right:solid 1px silver;">#03A1E8; width:72.39%; overflow:hidden">  </td>
<td colspan="2" style="padding-left:0.4em;padding-right:0.4em" align="right">72.39%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ไทยรักไทย</td>
<td style="width:100px;border-left:solid 1px silver;border-right:solid 1px silver;">#E30613; width:21.52%; overflow:hidden">  </td>
<td colspan="2" style="padding-left:0.4em;padding-right:0.4em" align="right">21.52%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">6.10%</td>
</tr>
</table>
</td></tr></table>
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองชุมพร (ยกเว้นตำบลวังใหม่ ตำบลบ้านนา ตำบลหาดพันไกร ตำบลบางลึก ตำบลนาชะอัง ตำบลขุนกระทิง และตำบลถ้ำสิงห์) และอำเภอสวี (ยกเว้นตำบลนาสักและตำบลเขาค่าย)
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเมืองชุมพร (เฉพาะตำบลวังใหม่ ตำบลบ้านนา ตำบลหาดพันไกร ตำบลบางลึก ตำบลนาชะอัง ตำบลขุนกระทิง และตำบลถ้ำสิงห์) อำเภอท่าแซะ และอำเภอปะทิว
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอหลังสวน อำเภอละแม อำเภอพะโต๊ะ อำเภอทุ่งตะโก และอำเภอสวี (เฉพาะตำบลนาสักและตำบลเขาค่าย)
ปิออตร์ สโตลืยปิน

ปิออตร์ อาร์คาเดียวิช สโตลืยปิน (#เปลี่ยนทาง , , ; 14 เมษายน [ตามปฎิทินเก่า: 2 เมษายน] ค.ศ. 1862 – 18 กันยายน [ตามปฎิทินเก่า: 5 กันยายน] ค.ศ. 1911) เป็นนักการเมืองชาวรัสเซีย ท่านเป็นนายกรัฐมนตรีคนที่ 3 และรัฐมนตรีกระทรวงมหาดไทยของจักรวรรดิรัสเซีย ในช่วงปี 1906 ไปจนท่านถูกลอบสังหารในปี 1911
ปิออตร์ สโตลืยปิน เกิดในเมืองเดรสเดินจักรวรรดิเยอรมัน โดยเขาเป็นคนที่เกิดในตระกูลขุนนางชั้นสูงที่มีชื่อเสียงตระกูลหนึ่งของรัสเซีย ซึ่งสโตลืยปินได้เข้ามาในตำแหน่งขั้นสูงทางการเมืองของรัสเซียในช่วงต้นศตวรรษที่ 20 ซึ่งเขาได้ประสบความสำเร็จเป็นอย่างมากในงานทำงานด้านสาธารณชนจนสามารถไต่เต้าเป็นรัฐมนตรีกระทรวงมหาดไทยได้ในปี 1906 และในที่สุดเขาก็ก้าวขึ้นมาเป็นนายกรัฐมนตรีหลังการลาออกจากตำแหน่งของ อีวาน โกลีมอเกน
ในสมัยที่เขาเป็นนายกรัฐมนตรี สโตลืยปินได้ทำการปฏิรูปครั้งใหญ่ โดยริเริ่มและปรับเปลี่ยนให้ชาวนารัสเซียที่ยากจนได้มีเอกสิทธิ์ที่จะได้ถือครองพื้นที่ของชาวนา แต่กระนั้นก็ไม่ได้ทำให้ความไม่สงบหลังเหตุการณ์วันอาทิตย์นองเลือดของประชาชนชาวรัสเซียได้น้อยลงเลย ทำให้สโตลืยปินต้องประกาศกฎอัยการศึกในหลายพื้นที่ รวมทั้งยังจับกุมและดำเนินการพิจารณาคดีอย่างรวดเร็วกับผู้ก่อการร้ายต่อระบบซาร์และรัฐบาลดูมาของรัสเซีย การบริหารงานของสโตลืยปิน และการเอาผิดโดยการประหารชีวิตสถานเดียวของสโตลืยปินทำให้เขาถูกเพ่งเลงจากเหล่าคณะปฏิวัติบ่อยครั้ง จนเขานั้นถูกลอบสังหารหลายต่อหลายครั้งและในที่สุดในปี 1911 สโตลืยปินก็ต้องมาจบชีวิตลงด้วยกระสุนปืนของหนึ่งในคณะปฏิวัติอย่าง ดิมิตรี บอครอฟ ในเมืองเคียฟในที่สุด
ศาสนาคริสต์เชิงบวก

ศาสนาคริสต์เชิงบวก เป็นขบวนการที่เคลื่อนไหวภายในนาซีเยอรมนีซึ่งได้ผสมผสานถึงความเชื่อที่ว่าความบริสุทธิ์ทางเชื้อชาติของชาวเยอรมันนั้นควรที่จะได้รับการค้ำจุนด้วยอุดมการณ์นาซีและองค์ประกอบของศาสนาคริสต์ อดอล์ฟ ฮิตเลอร์ได้ใช้คำศัพท์นี้ในข้อที่ 24 ในปี ค.ศ. 1920 บนแท่นเวทีพรรคนาซี ได้ประกาศว่า "พรรคนี้ได้แสดงให้เห็นถึงทัศนคติของศาสนาคริสต์เชิงบวก" คริสต์ศาสนิกชนไร้นิกาย(Nondenominational) คำศัพท์นี้สามารถตีความได้หลากหลาย ศาสนาคริสต์เชิงบวกได้คลายความกลัวในท่ามกลางหมู่ชาวคริสเตียนส่วนใหญ่ของเยอรมนีซึ่งแสดงออกผ่านทางความเป็นปฏิปักษ์ต่อโบสถ์ที่ถูกจัดตั้งขึ้นในส่วนใหญ่ของขบวนการนาซี ในปี ค.ศ. 1937 Hanns Kerrl รัฐมนตรีว่าการกระทรวงกิจการสงฆ์ไรช์ ได้อธิบายว่า "ศาสนาคริสต์เชิงบวก"นั้นไม่ได้"ขึ้นอยู่กับหลักข้อเชื่อของอัครทูต" ไม่ได้ขึ้นอยู่กับ"ความศรัทธาในพระคริสต์ในฐานะพระบุตรของพระเจ้า"ซึ่งเป็นความเชื่อของศาสนาคริสต์ มันได้แสดงให้เห็นโดยพรรคนาซี: "ท่านฟือเรอร์คือผู้ถือสารของคำวิวรณ์ใหม่" เขากล่าวเช่นนี้ เพื่อให้สอดคล้องกับลัทธิต่อต้านชาวยิวของนาซี ผู้สนับสนุนศาสนาคริสต์เชิงบวกก็ได้พยายามที่จะปฏิเสธถึงต้นกำเนิดชาวยิวของพระคริสต์และพระคัมภีร์ไบเบิ้ล พื้นฐานขององค์ประกอบดังกล่าว ศาสนาคริสต์เชิงบวกได้แยกตัวเองออกจากศาสนาคริสต์ที่ยึดหลักข้อเชื่อไนซีนและด้วยผลลัทธ์ที่ตามมา มันก็ได้ถือว่าเป็นการละทิ้งความเชื่อโดยศาสนจักรคริสเตียนแห่งตรีเอกภาพที่มีอยู่ตามประวัติศาสตร์ทั้งหมด ไม่ว่าพวกเขาจะเป็นชาวคาทอลิก ชาวอีสเทิร์นออร์ทอดอกซ์ และชาวโปรเตสแตนต์
ฮิตเลอร์ได้ระบุตัวเองว่าเป็นชาวคริสเตียนในคำกล่าวสุนทรพจน์ในวันที่ 12 เมษายน ค.ศ. 1922 ฮิตเลอร์ยังได้ระบุตัวเองว่าเป็นชาวคริสเตียนในหนังสือไมน์คัมพฟ์ อย่างไรก็ตาม, นักประวัติศาสตร์ รวมทั้ง Ian Kershaw และ Laurence Rees ด้วยลักษณะของการยอมรับคำว่าศาสนาคริสต์เชิงบวกและการมีส่วนร่วมของเขาในนโยบายทางศาสนาว่าได้ถูกขับเคลื่อนโดยการฉวยโอกาสและโดยการรับรู้ในทางปฏิบัติจริงเกี่ยวกับความสำคัญทางการเมืองของศาสนจักรคริสต์ในเยอรมนี แม้แต่กระนั้น, ความพยายามของระบอบการปกครองนั้นเพื่อการกำหนดของชาวนาซีว่า "ศาสนาคริสต์เชิงบวก"ในศาสนานิกายโปรเตสแตนต์ไรช์ได้อยู่ภายใต้การควบคุมของรัฐนั้นล้มเหลว และมันได้ส่งผลให้เกิดการรวมตัวของคริสตจักรแห่งการสารภาพบาปที่ไม่เห็นด้วยซึ่งแสดงให้เห็นถึงอันตรายอย่างยิ่งต่อเยอรมนีจาก"ศาสนาลัทธิใหม่" คริสต์จักรคาทอลิกยังได้กล่าวประณามต่อเรื่องปรัมปรา "เลือดและดิน" ของลัทธินอกรีตนี้ในปี ค.ศ. 1937 Mit brennender Sorge ด้วยลายพระหัตถ์ของสมเด็จพระสันตะปาปา
ข้าราชการผู้มีอุดมการณ์นาซี อัลเฟรท โรเซินแบร์ค ได้มีบทบาทที่สำคัญในการพัฒนา"ศาสนาคริสต์เชิงบวก" ซึ่งเขาได้มีความเข้าใจถึงความขัดแย้งระหว่างคริสต์จักรโรมและคริสต์จักรโปรเตสแตนต์ซึ่งเขาได้เรียกว่า "ศาสนาคริสต์เชิงลบ" Richard Steigmann-Gall ได้ตั้งข้อสงสัยว่า สิ่งเหล่านี้ทำให้โรเซินแบร์คได้กลายเป็นผู้ต่อต้านศาสนาคริสต์อย่างแท้จริงหรือไม่ โรเซินแบร์คได้มีความเข้าใจว่า ศาสนาคริสต์เชิงบวกเป็นความศรัทธาที่ส่งผ่านและท่ามกลางความล้มเหลวของความพยายามของระบอบการปกครองเพื่อควบคุมลัทธิโปรเตสแตนต์ผ่านทางข้าราชการที่นิยมนาซี "ชาวคริสเตียนเยอรมัน" โรเซินแบร์คพร้อมกับเพื่อนร่วมหัวรุนแรงอย่างโรแบร์ท ไล และ Baldur von Schirach ให้การสนับสนุนลัทธินอกรีตใหม่คือ "ขบวนการความศรัทธาชาวเยอรมัน" ซึ่งส่วนใหญ่ได้ปฏิเสธในแนวคิดยิว–คริสต์ของพระเจ้าอย่างสมบูรณ์ ในช่วงสงคราม โรเซินแบร์คได้ร่างวางแผนสำหรับอนาคตของศาสนาในประเทศเยอรมนี ซึ่งจะแสดงให้เห็นถึง"การขับไล่ศาสนาคริสต์ของชาวต่างชาติ" และพระคัมภีร์ไบเบิลจะถูกแทนที่ด้วยไมน์คัมพฟ์ และกางเขนกับตราสวัสติกะในคริสต์จักรนาซี
การปล้นสะดมของนาซี

การปล้นสะดมของนาซี หมายถึงการโจรกรรมงานศิลปะและสิ่งของอื่นๆที่ถูกขโมยอันเป็นผลมาจากการสะดมทรัพย์สินอย่างเป็นระบบในประเทศยุโรป ในช่วงยุคสมัยไรช์ที่สามโดยเจ้าหน้าที่ตัวแทนที่ทำหน้าที่ในนามของพรรคนาซีของเยอรมนี การปล้นสะดมได้เกิดขึ้นตั้งแต่ปี ค.ศ. 1933 จนกระทั่งสิ้นสุดในสงครามโลกครั้งที่สอง โดยเฉพาะอย่างยิ่งคือหน่วยกองกำลังทหารที่รู้จักกันคือ Kunstschutz แม้ว่าการปล้นสะดมส่วนใหญ่ที่ยึดได้มาในช่วงสงคราม ในส่วนที่เพิ่มเติมคือทองคำ เงิน และสกุลเงินตรา วัตถุทางวัฒนธรรมที่มีความสำคัญอย่างยิ่งยังถูกขโมยไป รวมทั้งภาพวาด เครื่องชามเซรามิค หนังสือ และสมบัติทางศาสนา แม้ว่าวัตถุเหล่านี้ส่วนใหญ่จะได้รับการกู้คืนโดยเจ้าหน้าที่ตัวแทนของโครงการอนุสรณ์สถาน ค้นหาศิลปะ และหอจดหมายเหตุ(MFAA, ยังเป็นที่รู้จักกันคือ คนพิพิธภัณฑ์ (Monuments Men)) ในนามของฝ่ายสัมพันธมิตร ทันทีในช่วงหลังสงคราม มีหลายชิ้นยังคงหายสาปสูญอยู่ มีความพยายามในระดับนานาชาติเพื่อระบุการปล้นสะดมของนาซีที่ยังคงไม่ชัดเจนด้วยวัตถุประสงค์ในการส่งคืนวัตถุให้กับเจ้าของ ครอบครัว หรือแต่ละประเทศที่มีความถูกต้องโดยชอบธรรมของพวกเขา
ดูเพิ่ม.
การปล้นสะดม wikiEN
ระกา นาคะชาต

ท่านผู้หญิงระกา นาคะชาต คุณข้าหลวงผู้ใหญ่และพระอภิบาลในสมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา
ประวัติ.
ท่านผู้หญิงระกา นาคะชาต คุณข้าหลวงผู้ใหญ่และเป็นพระอภิบาลในสมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา สำเร็จการศึกษาจากวิทยาลัยพยาบาลสภากาชาดไทย เมื่อปี พ.ศ.2495
ในปี 2520 พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ มีพระประสูติกาลสมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา จึงได้รับคัดเลือกให้เป็นผู้ถวายงานเป็นพี่เลี้ยงถวายอภิบาล ณ พระที่นั่งอัมพรสถาน พระราชวังดุสิตในครั้ง มีผู้ที่ถวายงานเป็นพระพี่เลี้ยงร่วมอยู่ด้วยอีก 1 ท่าน คือ ท่านผู้หญิงจำลอง แววพานิช และต่อมาในปี พ.ศ. 2540 ได้ทำหน้าที่ถวายงานในตำแหน่ง พยาบาลประจำพระองค์ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
เครื่องราชอิสริยาภรณ์.
ท่านผู้หญิงระกา นาคะชาต ได้รับพระราชทานเครื่องราชอิสริยาภรณ์ ดังนี้
จำลอง แววพานิช

ท่านผู้หญิงจำลอง แววพานิช พระอภิบาลในสมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา
ประวัติ.
ท่านผู้หญิงจำลอง แววพานิช เป็นพระอภิบาลในสมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา สำเร็จการศึกษาจากวิทยาลัยพยาบาลสภากาชาดไทย เมื่อปี พ.ศ.2510
ในปี 2520 พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ มีพระประสูติกาลสมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา จึงได้รับคัดเลือกให้เป็นผู้ถวายงานเป็นพี่เลี้ยงถวายอภิบาล ณ พระที่นั่งอัมพรสถาน พระราชวังดุสิตในครั้ง มีผู้ที่ถวายงานเป็นพระพี่เลี้ยงร่วมอยู่ด้วยอีก 1 ท่าน คือ ท่านผู้หญิงระกา นาคะชาต และต่อมาในปี พ.ศ. 2540 ได้ทำหน้าที่ถวายงานในตำแหน่ง พยาบาลประจำพระองค์ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
เครื่องราชอิสริยาภรณ์.
ท่านผู้หญิงจำลอง แววพานิช ได้รับพระราชทานเครื่องราชอิสริยาภรณ์ ดังนี้
พื้น

พื้น คือ พื้นผิวด้านล่างของห้องหรือยานพาหนะ พื้นมีความแตกต่างกัน ตั้งแต่พื้นดินในถ้ำ ไปจนถึงพื้นผิวที่มีหลายชั้นที่ทำขึ้้นด้วยเทคโนโลยีสมัยใหม่ พื้นอาจเป็นหิน ไม้ เหล็ก หรือ วัสดุต่าง ๆ ที่สามารถรับน้ำหนักได้
โดยทั่วไปแล้ว พื้นจะมีรองพื้นรับและมีพื้นผิววัสดุตกแต่งที่ทำให้ง่ายต่อการเดิน ในอาคารสมัยใหม่ ใต้พื้นมักมีการเดินสายไฟฟ้า ท่อประปา และงานระบบต่าง ๆ พื้นยังสนองความต้องการทั้งด้านความปลอดภัย และในบางที่ก็ยึดตามกฎหมายอาคาร
น้ำดื่ม

น้ำดื่ม คือน้ำที่ปลอดภัยสำหรับการดื่มหรือใช้สำหรับการเตรียมอาหาร 
คนอเมริกันดื่มน้ำหนึ่งลิตรต่อวันและ มีร้อยละ 95 ดื่มน้ำน้อยกว่า 3 ลิตรต่อวัน สำหรับคนที่ทำงานในภูมิอากาศร้อน ต้องการดื่มน้ำมากกว่า 16 ลิตรต่อวัน น้ำเป็นสิ่งจำเป็นต่อชีวิต ร่วมไปกับความกดอากาศ สารอาหาร และพลังงานแสงอาทิตย์
โดยทั่วไปแล้ว ประเทศที่พัฒนาแล้ว น้ำประปามีคุณภาพดีที่สามารถดื่มได้ แม้ว่าจะมีสัดส่วนเพียงเล็กน้อยที่บริโภคน้ำประปาหรือใช้ประกอบอาหาร จากข้อมูลปี ค.ศ. 2015 มีประชากรร้อยละ 89 สามารถหาแหล่งน้ำดื่มที่มีความเหมาะสมได้ ในแอฟริกาใต้สะฮารามีน้ำดื่มใช้ร้อยละ 40 ถึง 80 ของจำนวนประชากร มีประชากรทั่วโลกเกือบ 4.2 พันล้านคนที่มีน้ำประปาใช้ ขณะที่อีก 2.4 พันล้านคน เข้าถึงแหล่งน้ำจากบ่อน้ำหรือน้ำประปาสาธารณะได้ องค์การอนามัยโลกถือว่าการเข้าถึงแหล่งน้ำดื่มที่ปลอดภัยได้เป็นสิทธิพื้นฐานของมนุษย์
มีราว 1 ถึง 2 พันล้านคนขาดแคลนน้ำดื่มที่ปลอดภัย ปัญหานี้ทำให้มีผู้เสียชีวิตราว 30,000 คน ในทุกสัปดาห์
เข่า

เข่าคือ ข้อระหว่างขาท่อนบนและขาท่อนล่าง มีลักษณะเป็นข้อต่อ สามารถพับ เหยียด ยืดได้ เข่าถือว่าเป็นข้อที่ใหญ่สุดในร่างกายมนุษย์ โดยเข่ามีเส้นเอ็นและพังผืดกล้ามเนื้อต่าง ๆ เพื่อค้ำจุนและเคลื่อนไหว และมีเส้นเลือดและประสาทต่าง ๆ มาหล่อเลี้ยง
จานรอบดาวเคราะห์

จานรอบดาวเคราะห์  คือกลุ่มสสารที่ประกอบกันเป็นรูปวงแหวนหรือแพนเค้ก ประกอบไปด้วย ก๊าซ, ฝุ่น, เศษชิ้นส่วนของดาวเคราะห์, ดาวเคราะห์น้อย หรือชิ้นส่วนจากการชนกัน ในวงโคจรรอบดาวเคราะห์ สสารเหล่านี้อาจเป็นแหล่งที่มาของวัสดุที่ก่อตัวเป็นดวงจันทร์ขึ้นมา แผ่นจานลักษณะนี้อาจเกิดขึ้นมาได้จากหลายสาเหตุ 
ในเดือนสิงหาคม 2018 นักดาราศาสตร์ได้ตรวจพบว่ามีความเป็นไปได้ที่จะมีแผ่นจานรอบดาวเคราะห์รอบดาว CS Cha b โดยได้กล่าวว่า “ระบบ CS Cha นี้เป็นระบบเดียวที่มีแผ่นจานรอบดาวเคราะห์ปรากฏให้เห็นชัดเจน”
ในเดือนมิถุนายน 2019 นักดาราศาสตร์ตรวจพบหลักฐานของแผ่นจานรอบดาวเคราะห์ PDS 70b โดยพิจารณาจากสเปกโทรสโกปีและได้ตรวจเจอสัญญาณที่แสดงถึงการพอกพูนกันของสสาร ซึ่งลักษณะดังกล่าวนี้ยังมีการตรวจพบในดาวเคราะห์อื่นๆก่อนหน้านี้ด้วย แล้วในเดือนกรกฎาคม 2019 นักดาราศาสตร์ก็ได้ตรวจพบแผ่นจานรอบดาวเคราะห์เป็นครั้งแรกโดยใช้ Atacama Large Millimeter/submillimeter Array (ALMA) โดย ALMA ทำการสังเกตในช่วงความยาวคลื่นระดับมิลลิเมตรและซับมิลลิเมตร ซึ่งเหมาะแก่การสังเกตการณ์ฝุ่นที่กระจุกตัวอยู่ในบริเวณระหว่างดาวเคราะห์ เพราะดาวฤกษ์จะแผ่รังสีในช่วงความยาวคลื่นนี้ค่อนข้างน้อย ในขณะที่การสังเกตการณ์ในช่วงแสงที่ตามองเห็นมักจะยากกว่าเพราะถูกรบกวนโดยแสงจากดาวฤกษ์ได้ง่าย 
แผ่นจานรอบดาวเคราะห์ถูกตรวจพบรอบดาวคล้ายดาวพฤหัส ซึ่งมีมวลมากและอายุน้อย PDS 70c นอกจากนี้ยังอาจมีแผ่นจานอยู่รอบดาวเคราะห์อีกดวงคือ PDS 70b ด้วยเช่นกัน ดาวเคราะห์นอกระบบเหล่านี้เป็นส่วนหนึ่งของระบบดาว PDS 70 ซึ่งอยู่ห่างจากโลกประมาณ 
อันเดรอา อีเซลลา (Andrea Isella) หัวหน้าคณะวิจัยจากมหาวิทยาลัยไรซ์ในฮิวสตันรัฐเท็กซัสกล่าวว่า “นี่เป็นครั้งแรกที่เราได้เห็นสัญญาณที่บ่งบอกถึงการมีอยู่ของแผ่นจานรอบดาวเคราะห์ ซึ่งช่วยสนับสนุนทฤษฎีการก่อตัวของดาวเคราะห์จำนวนมาก.. เมื่อเปรียบเทียบกับการสังเกตการณ์ความละเอียดสูงในช่วงอินฟราเรดและแสงในช่วงที่ตามองเห็นแล้ว เราสามารถเห็นได้ชัดเจนว่ามีฝุ่นละอองขนาดเล็กที่เกาะตัวกันอย่างหนาแน่นซึ่งน่าจะเป็นแผ่นจานของฝุ่นที่ล้อมรอบดาวเคราะห์ นี่เป็นครั้งแรกที่มีการสังเกตเจอลักษณะแบบนี้” 
ดูเพิ่ม.
<templatestyles src="Div col/styles.css"/>
โอลิมปิกเยาวชนฤดูร้อน 2026

กีฬาโอลิมปิกเยาวชนฤดูร้อน 2026  หรือชื่อที่เป็นทางการ กีฬาโอลิมปิกเยาวชนฤดูร้อน ครั้งที่ 4  หรือเป็นที่รู้จักในชื่อ ดาการ์ 2026 เป็นมหกรรมกีฬานานาชาติสำหรับเยาวชนที่สำคัญในประเพณีโอลิมปิก ควบคุมโดยคณะกรรมการโอลิมปิกสากล ซึ่งจัดในดาการ์ ประเทศเซเนกัล จัดขึ้นระหว่างตุลาคม - พฤศจิกายน พ.ศ. 2569 กรุงดาการ์ได้รับเกียรติเป็นเจ้าภาพกีฬาโอลิมปิก โดยประกาศวันที่ 8 ตุลาคม พ.ศ. 2561 ระหว่างการประชุมคณะกรรมการโอลิมปิกสากล ซึ่งนับเป็นการจัดการแข่งขันกีฬาระหว่างประเทศโดยโอไอซีครั้งแรกที่จัดขึ้นในทวีปแอฟริกาอีกด้วย
การเสนอตัวเป็นเจ้าภาพ.
เมื่อวันที่ 8 ตุลาคม พ.ศ. 2561 คณะกรรมการโอลิมปิกสากล หรือ ไอโอซี ได้มีมติเลือกกรุงดาการ์เป็นเจ้าภาพกีฬาโอลิมปิกเยาวชนฤดูร้อน 2022 ในการประชุมคณะกรรมการโอลิมปิกสากล สมัยที่ 133 ณ บัวโนสไอเรส ประเทศอาร์เจนตินา
สถานที่จัดการแข่งขัน.
สถานที่สำหรับจัดการแข่งขันโอลิมปิกเยาวชนฤดูร้อน 2022 ประกอบด้วย 3 เมือง ได้แก่ ดาการ์ Diamniadio และ ซาลิ
ซาลิ.
เมืองซาลิจะใช้เป็นสถานที่สำหรับจัดการแข่งขันกีฬาทางน้ำกีฬาชายหาด และกอล์ฟ
ข้อมูลการแข่งขัน.
กีฬา.
<templatestyles src="Div col/styles.css"/>
วันวีล

Onewheel เป็นบอร์ดทรงตัวไฟฟ้า มักถูกเรียกว่าเป็น สเกตบอร์ดไฟฟ้า Onewheel ถูกคิดค้นโดย Kyle Doerksen ซีอีโอและผู้ก่อตั้ง Future Motion Inc. Future Motion Inc. มีสำนักงานใหญ่ในซานตาครูซรัฐแคลิฟอร์เนียด้วยการผลิต Onewheel ในซานโฮเซ่รัฐแคลิฟอร์เนีย ผลิตภัณฑ์ดังกล่าวได้รับการเผยแพร่ในสื่อสิ่งพิมพ์เช่น CNET, Sports Illustrated, Business Insider, Popular Mechanics 
ตั้งแต่ปี 2014 มีการวางจำหน่ายทั้งหมด 4 รุ่น: 
ประวัติ.
Onewheel ถูกคิดค้นโดย Kyle Doerksen ผู้ก่อตั้งและประธานผู้บริหารของ Future Future Inc. Doerksen จบการศึกษาด้านวิศวกรรมหลายหลักสูตรจาก Stanford University Doerksen ใช้เวลา 8 ปีในการสร้างต้นแบบ Onewheel ก่อนที่จะเริ่ม Future Motion Inc. ในปี 2013 Doerksen ก่อตั้ง Future Motion Inc. ในปี 2013 และเปิดตัว Onewheel ใน Kickstarter เมื่อวันที่ 6 มกราคม 2014 สามารถระดมทุนใน Kickstarter สูงกว่าเป้าหมายของแคมเปญที่ $ 100,000 และไปถึง $ 630,000 เมื่อวันที่ 27 มกราคม 2014 Future Motion Inc. มีสำนักงานใหญ่เป็นครั้งแรกใน Mountain View, CA ในปี 2013 ในปี 2015 Future Motion Inc. ได้ย้ายสำนักงานใหญ่ไปที่ Santa Cruz, CA และดำเนินการจาก Old Wrigley Building ในปี2018 ได้ย้ายไปอยู่ภายในเขตเมืองซานตาครูซ
สรุปเหรียญโอลิมปิกเยาวชนฤดูร้อน 2018

สรุปเหรียญโอลิมปิกเยาวชนฤดูร้อน 2018 เป็นรายชื่อของคณะกรรมการโอลิมปิกแห่งชาติจัดอันดับตามจำนวนเหรียญที่ได้รับระหว่างโอลิมปิกเยาวชนฤดูร้อน 2018 ในบัวโนสไอเรส ประเทศอาร์เจนตินา ตั้งแต่วันที่ 6 ตุลาคม– 18 ตุลาคม ค.ศ. 2018 ในบรรดาประเทศที่ชนะเหรียญในเกมนี้ทั้งสองไม่เคยชนะเหรียญโอลิมปิกหรือเหรียญโอลิมปิกเยาวชนฮอนดูรัสและเซนต์ลูเซีย บุรุนดี, อินเดีย, ไอซ์แลนด์, มาเลเซีย, มอริเชียส, กาตาร์และซาอุดิอารเบียได้รับรางวัลเหรียญทองครั้งแรกของพวกเขาในการแข่งขันกีฬาโอลิมปิก / เยาวชนโอลิมปิก อัฟกานิสถาน, แอลจีเรีย, โคโซโว, ลักเซมเบิร์ก, มาซิโดเนีย, มอริเชียส, ไนเจอร์, ฟิลิปปินส์, ศรีลังกา และสหรัฐอาหรับเอมิเรตส์ได้รับรางวัลเหรียญโอลิมปิกครั้งแรกของพวกเขา
ตารางสรุปเหรียญ.
ด้านล่างนี้เป็นตารางสรุปเหรียญโอลิมปิกเยาวชนฤดูร้อน 2018 ตามการนับเหรียญของคณะกรรมการโอลิมปิกสากล อันดับเหล่านี้เรียงตามจำนวนเหรียญทองที่คณะกรรมการโอลิมปิกแห่งชาติได้รับ จำนวนเหรียญเงินจะถูกพิจารณาเป็นลำดับถัดไป และสุดท้ายเป็นจำนวนเหรียญทองแดง หากเท่ากันทั้งเหรียญทอง เงินและทองแดง จะมีการให้อันดับเท่ากันและจะลงรายการตามตัวอักษรตามรหัสประเทศคณะกรรมการโอลิมปิกสากล แม้คณะกรรมการโอลิมปิกสากลจะให้สารสนเทศข้างต้นนี้ แต่คณะกรรมการฯ เองไม่ได้รับรองหรืออนุมัติระบบจัดอันดับใด ๆ
<onlyinclude>
</onlyinclude>
พืดหินปะการังอาโป

พืดหินปะการังอาโป เป็นระบบแนวปะการังในฟิลิปปินส์ตั้งอยู่บนน่านน้ำตะวันตกของจังหวัดคันลูรังมินโดโรในช่องแคบมินโดโร ครอบคลุมพื้นที่รวม 34 ตารางกิโลเมตร พืดหินปะการังนี้ถือเป็นระบบแนวปะการังที่ใหญ่เป็นอันดับสองของโลกและใหญ่ที่สุดในประเทศ แนวปะการังและน่านน้ำโดยรอบเป็นพื้นที่คุ้มครองของประเทศโดยใช้ชื่อว่า อุทยานแห่งชาติพืดหินปะการังอะโป (ARNP) พืดหินปะการังอะโปเป็นหนึ่งในแหล่งดำน้ำที่เป็นที่รู้จักและเป็นที่นิยมมากที่สุดในประเทศ และอยู่ในรายการเบื้องต้นของแหล่งมรดกโลกของยูเนสโกอีกด้วย
ประวัติศาสตร์การอนุรักษ์.
พืดหินปะการังอาโปเป็นพื้นที่คุ้มครองของฟิลิปปินส์ จัดเป็นอุทยานธรรมชาติ ครอบคลุมพื้นที่ 274.69 ตารางกิโลเมตร (106.06 ตารางไมล์) โดยแยกเป็น 157.92 ตารางกิโลเมตร (60.97 ตารางไมล์) สำหรับ อุทยานธรรมชาติพืดหินปะการังอาโป ส่วนที่เหลือ 116.77 ตารางกิโลเมตร (45.09 ตารางไมล์) เป็นเขตกันชนล้อมรอบพื้นที่คุ้มครอง
ก่อนที่จะมีการประกาศให้เป็นพื้นที่คุ้มครองพืดหินปะการังอาโปได้รับการประกาศว่า "อุทยานทางทะเล" อย่างเป็นทางการครั้งแรกโดยประธานาธิบดีฟิลิปปินส์ เฟอร์ดินานด์ มาร์กอส ในปี 1980 ตามด้วยรัฐบาลท้องถิ่นของซาบลายานประกาศพืดหินปะการังให้เป็น "เขตการท่องเที่ยวและเขตอนุรักษ์ทางทะเล" ในสามปีต่อมา ในปี 1996 พืดหินปะการังทั้งหมดได้รับการประกาศให้เป็นอุทยานธรรมชาติที่ได้รับการคุ้มครองโดยประธานาธิบดีฟิเดล รามอส
ในปี 2006 สำนักคุ้มครองพื้นที่และสัตว์ป่าของกรมสิ่งแวดล้อมและทรัพยากรธรรมชาติของฟิลิปปินส์ ได้ส่งชื่อพืดหินปะการังอาโปไปยังศูนย์มรดกโลกยูเนสโกเพื่อพิจารณาให้เป็นมรดกโลก
หลังจากการตรวจสอบขององค์การกองทุนสัตว์ป่าโลกสากล การตกปลาในแนวปะการังถูกห้ามโดยรัฐบาลฟิลิปปินส์ในเดือนกันยายน 2007 อุทยานทางทะเลนี้เปิดให้นักท่องเที่ยวสามารถมาเที่ยวได้เพื่อหาเงินสำหรับการอนุรักษ์รวมทั้งจัดหาวิถีชีวิตทางเลือกให้กับชาวประมงหลายร้อยคนในพื้นที่ ทุกคนที่เข้าถึงพืดหินปะการังอาโปจำเป็นต้องจ่ายค่าธรรมเนียมทางสิ่งแวดล้อม
เนินเขาบูกิตตีมะฮ์

เนินเขาบูกิตตีมะฮ์ เป็นเนินเขาที่ตั้งอยู่ใกล้กับศูนย์กลางทางภูมิศาสตร์ของสิงคโปร์ มีระดับความสูง 163.63 เมตร (537 ฟุต) เหนือระดับพื้นดิน (อาคารสูง 44 ชั้น) และ 182 เมตร (597 ฟุต) เหนือระดับน้ำทะเล ทำให้เนินเขานี้เป็นจุดที่สูงที่สุดทางธรรมชาติในประเทศสิงคโปร์
เนื่องจากระดับความสูงปานกลาง สภาพอากาศที่เย็นสบายและลมแรงจึงเป็นเรื่องธรรมดาในยอดของเนินเขา สภาพอากาศที่ยอดของเนินเขาบูกิตตีมะฮ์อยู่ในระดับใกล้เคียงกับภูมิอากาศแบบอบอุ่นมากกว่าส่วนที่เหลือของสิงคโปร์ ช่วงอุณหภูมิเฉลี่ยที่เนินเขาบูกิตตีมะฮ์คือ 18–32°C (64–89°F)
อุณหภูมิเฉลี่ยรายวันเฉลี่ยต่อปีที่ยอดคือ 26.8°C (80.2°F) เดือนที่มีอากาศเย็นที่สุดคือเดือนธันวาคม ซึ่งมีค่าเฉลี่ยคือ 22.6°C (72.68°F) เดือนที่มีอากาศร้อนที่สุดคือเดือนพฤษภาคมซึ่งค่าเฉลี่ยรายวันเฉลี่ย 27.7°C (81.9°F)
Acer palmatum

Acer palmatum หรือ เมเปิลญี่ปุ่น เป็นพันธุ์ไม้ยืนต้นในประเทศญี่ปุ่น เกาหลี จีน มองโกเลียตะวันออก และรัสเซียตะวันออกเฉียงใต้ สายพันธุ์อีกมากมายที่แตกต่างกันของเมเปิ้ลนี้ได้มีการปลูกขึ้นทั่วโลกเนื่องจากรูปร่างที่น่าสนใจจำนวนมาก เช่นรูปทรงใบไม้ และสีที่งดงาม
คำอธิบาย.
เป็นไม้พุ่มผลัดใบหรือต้นไม้เล็ก ๆ สูง 6 ถึง 10 ม. (20 ถึง 33 ฟุต) นานๆ ครั้ง 16 เมตร (52 ฟุต), มักจะเติบโตเป็นพืชใต้ต้นไม้ใหญ่ในป่า อาจมีหลายลำต้นรวมเข้ากันใกล้พื้นดิน โดยปกติแล้วทรงพุ่มของมันมักจะเป็นรูปทรงคล้ายโดมโดยเฉพาะเมื่อโตเต็มที่ ใบมีขนาดทั้งความกว้างและความยาว 4-12 ซม. (1 1–2–4 3⁄4 นิ้ว) ใบห้อยมีแฉกห้าแฉกเจ็ดแฉกหรือเก้าแฉก ดอกไม้อยู่ในรูปแบบช่อกระจุกเล็ก ๆ ดอกไม้แต่ละดอกมีกลีบเลี้ยงสีแดงหรือม่วงห้ากลีบและสีขาวอีกห้ากลีบ ผลไม้เป็นคู่ของผลปีกเดียว ปีกของแต่ละผลยาว 2-3 ซม. (3⁄4–1 1⁄4 ใน) และมีเมล็ดขนาด 6-8 มม. (1⁄4–5⁄16 ใน) เมล็ดของ "Acer palmatum" และสายพันธุ์ที่คล้ายกันนั้นต้องการการแบ่งชั้นเพื่อให้งอก
ที. อี. ลอว์เรนซ์

ทอมัส เอ็ดเวิร์ด ลอว์เรนซ์ (16 สิงหาคม 1888 – 19 พฤษภาคม 1935) เป็นนายทหาร นักโบราณคดี นักการทูตและนักเขียนชาวบริติช เขาเป็นที่รู้จักจากการมีบทบาทในกบฏอาหรับและสู้รบกับจักรวรรดิออตโตมันในการทัพไซนายและปาเลสไตน์ช่วงสงครามโลกครั้งที่หนึ่ง การมีส่วนร่วมในเหตุการณ์ รวมถึงความสามารถในการเขียนทำให้เขาได้รับฉายา "ลอว์เรนซ์แห่งอาระเบีย" ซึ่งใช้เป็นชื่อภาพยนตร์ "ลอเรนซ์แห่งอาราเบีย" ในปี 1962
ลอว์เรนซ์เกิดในปี 1888 ที่เมืองเทรแมด็อก เป็นบุตรนอกสมรสคนที่สองจากทั้งหมดห้าคนของทอมัส แชปแมนกับซาราห์ จันเนอร์ โดยทั้งสองอยู่กินด้วยกันโดยใช้นามสกุลลอว์เรนซ์ ต่อมาครอบครัวย้ายไปอยู่ที่เมืองออกซฟอร์ด และลอว์เรนซ์เข้าเรียนที่โรงเรียนชายล้วน City of Oxford High School for Boys ที่นั่นเขาได้พบกับซีริล บีสัน ผู้ซึ่งต่อมาเป็นนักกีฏวิทยาซึ่งมีความหลงใหลในโบราณคดีเช่นกัน ทั้งสองจึงร่วมกันสำรวจสิ่งปลูกสร้างรอบ ๆ บาร์กเชอร์ บักกิงแฮมเชอร์และออกซฟอร์ดเชอร์ ในปี 1910 ลอว์เรนซ์เรียนจบด้วยเกียรตินิยมอันดับหนึ่งด้านประวัติศาสตร์จากวิทยาลัยจีซัส มหาวิทยาลัยออกซฟอร์ด และได้รับโอกาสร่วมทีมโบราณคดีของเดวิด จอร์จ โฮการ์ธที่ทำการขุดค้นในคาร์เคมิช ภูมิภาคซีเรีย
ปี 1914 ลอว์เรนซ์กับเลนเนิร์ด วูลลีย์ นักโบราณคดีชาวบริติช ร่วมกับกองทัพบริติชทำการสำรวจทะเลทรายเนเกฟ โดยมีจุดประสงค์ที่แท้จริงคือเพื่อปรับปรุงแผนที่ไว้ใช้ในยามที่กองทัพออตโตมันบุกอียิปต์ เมื่อสงครามโลกครั้งที่หนึ่งอุบัติขึ้น ลอว์เรนซ์ถูกส่งไปที่สำนักงานอาหรับในไคโรเพื่อดูแลแผนที่ ทำใบปิดและซักข้อมูลนักโทษ ในปี 1916 หลังมีการตกลงระหว่างผู้นำชาวมักกะฮ์และรัฐบาลสหราชอาณาจักรในจดหมายแม็กแมน–ฮุซัยน์ ก็เกิดกบฏในมักกะฮ์แต่ไม่นานทัพออตโตมันก็ยึดมักกะฮ์คืนได้ ลอว์เรนซ์จึงถูกส่งไปฮิญาซเพื่อประสานงานกับฟัยศ็อล โอรสของฮุซัยน์ บิน อะลี ผู้ถูกเลือกให้เป็นผู้นำกบฏคนใหม่ เขาและฟัยศ็อลร่วมกันโจมตีแบบกองโจรและทำลายรางรถไฟของออตโตมัน ก่อนในปี 1917 ลอว์เรนซ์เอาชนะทัพออตโตมันในยุทธการที่อะกาบา เป็นการเปิดทางให้ทัพอาหรับได้รับกำลังสนับสนุนจากทัพบริติชในอียิปต์ ปีต่อมา ทัพอาหรับเข้ายึดกรุงดามัสกัสจากออตโตมันได้สำเร็จ ตามด้วยการขอสงบศึกและการแบ่งจักรวรรดิออตโตมัน
อย่างไรก็ตาม ความพยายามในการสถาปนารัฐเอกราชอาหรับอันเป็นหนึ่งเดียวนั้นล้มเหลว เมื่อมีการผ่านความตกลงไซก์-ปิโกต์ อันเป็นสัญญาลับระหว่างสหราชอาณาจักรกับฝรั่งเศสในการแบ่งดินแดนในตะวันออกกลาง ความตกลงนี้รวมถึงปัญหาอื่น ๆ ยิ่งเพิ่มความไร้เสถียรภาพในตะวันออกกลาง ด้านลอว์เรนซ์หลังสงคราม เขาทำงานที่กระทรวงการต่างประเทศและเครือจักรภพ ต่อมาในปี 1922 ลอว์เรนซ์ถูกเกณฑ์เข้ากองทัพอากาศสหราชอาณาจักร (RAF) ในชื่อจอห์น ฮูม รอสส์ แต่ภายหลังถูกปลดหลังตัวตนที่แท้จริงถูกเปิดเผย หลังจากนั้นเขายังคงทำงานกับ RAF โดยมีส่วนในการพัฒนาเรือที่ใช้กับเครื่องบินทะเลของกองทัพ ลอว์เรนซ์เสียชีวิตจากอุบัติเหตุทางรถจักรยานยนต์ที่เมืองดอร์เซตในปี 1935
กีฬาสเกตความเร็วระยะสั้นในโอลิมปิกเยาวชนฤดูหนาว 2020 – ประเภทบุคคลชาย 500 เมตร

กีฬาสเกตความเร็วระยะสั้นในโอลิมปิกเยาวชนฤดูหนาว 2020 ประเภทบุคคลชาย 500 เมตร เป็นการแข่งขันกีฬาสเกตความเร็วระยะสั้นที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 20 มกราคม ค.ศ.2020 โดยได้จัดขึ้นที่ Lausanne Skating Arenaซึ่งการแข่งขันกีฬาสเกตความเร็วระยะสั้นครั้งนี้มีนักกีฬาเข้าร่วมแข่งขัน 32 คน จาก 28 ประเทศ
ผู้ที่ได้รับรางวัลชนะเลิศเหรียญทองคือ Lee Jeong-min นักกีฬาจากประเทศเกาหลีใต้
กีฬาสเกตความเร็วระยะสั้นในโอลิมปิกเยาวชนฤดูหนาว 2020 – ประเภทบุคคลหญิง 500 เมตร

กีฬาสเกตความเร็วระยะสั้นในโอลิมปิกเยาวชนฤดูหนาว 2020 ประเภทบุคคลหญิง 500 เมตร เป็นการแข่งขันกีฬาสเกตความเร็วระยะสั้นที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 20 มกราคม ค.ศ.2020 โดยได้จัดขึ้นที่ Lausanne Skating Arenaซึ่งการแข่งขันกีฬาสเกตความเร็วระยะสั้นครั้งนี้มีนักกีฬาเข้าร่วมแข่งขัน 29 คน จาก 25 ประเทศ
ผู้ที่ได้รับรางวัลชนะเลิศเหรียญทองคือ Seo Whi-min นักกีฬาจากประเทศเกาหลีใต้
เลดีเอ็ดวีนา กรอสเวอร์เนอร์

เลดีเอ็ดวีนา กรอสเวอร์เนอร์  เกิดเมื่อวันที่ 11 พฤศจิกายน 2524 เป็นธิดาของของ เกราล์ด กรอสเวอร์เนอร์ ดยุกที่ 6 แห่งเวสต์มินสเตอร์ และ นาตาเลีย กรอสเวอร์เนอร์ ดัชเชสแห่งเวสต์มินสเตอร์ เป็นพี่นสาวของ ฮิว กรอสเวอร์เนอร์ ดยุกที่ 7 แห่งเวสต์มินสเตอร์ เธอมีพระมารดาทูลหัวคือ ไดอานา เจ้าหญิงแห่งเวลส์ ตัวเธอนั้นมีภูมิหลังที่ไม่ดีนัก เริ่มด้วยการใช้สารเสพติด ต่อมาเธอสามารถเลิกได้ และได้เข้าไปทำงานในคุกที่ กาฐมาณฑุ โดยทำงานเพื่อช่วยเหลือเด็กที่ไม่มีความผิดให้พ้นโทษ 
เลดีเอ็ดวีนา กรอสเวอร์เนอร์ มีความสนใจในเรื่องสตรีที่มีคดี เธอจึงมุ้งเน้นในเรื่องสตรีที่กระทำความผิด และมีงานวิจัยของเธอที่เกี่ยวกับความผิดของสตรี
สมรส.
เลดีเอ็ดวีนา กรอสเวอร์เนอร์ สมรสกับ แดน สโนว์ พิธีกรรายการและนักโทรทัศน์ชื่อดังของอังกฤษ เมื่อวันที่ 27 พฤศจิกายน 2553 ทั้ง 2 มีบุตรดังนี้
ฮินาตะซากะโฟร์ตีซิกซ์

ฮินาตะซากะโฟร์ตีซิกซ์ (Hinatazaka46) เป็นวงไอดอลหญิงญี่ปุ่น ผลิตโดยยาซุชิ อากิโมโตะ โดยก่อตั้งในฐานะ ฮิรางานะเคยากิซากะโฟร์ตีซิกส์ (Hiragana Keyakizaka46) เมื่อวันที่ 30 พฤศจิกายน 2558 ในฐานะกลุ่มย่อยของเคยากิซากะโฟร์ตีซิกซ์ วงได้มีการเปลี่ยนชื่อและเพิ่มสมาชิกสามครั้งเป็นสมาชิกจำนวนทั้งหมด 20 คน ชื่อของวงได้นำมาจากถนนฮินาตะซากะ  ในเขตมินาโตะ กรุงโตเกียว ตามประเพณีการตั้งชื่อวงที่ตามหลังด้วยคำว่า "ซากะ"  ของวงไอดอลในตระกูลซากามิจิซีรีส์
แฟนคลับของวงเป็นที่รู้จักกันในชื่อ "โอฮิซามะ"  กัปตันของวงคือ มิคุนิ ทากาฮาชิ สีประจำวงคือสีฟ้าท้องฟ้า โดยสื่อถึงการกระโดดขึ้นสู่ท้องฟ้า นอกจากนี้ วงยังมีรายวาไรตี้ต่าง ๆ มากมาย ทั้ง "Hiragana Oshi", "Hinatazaka de Aimashō" และ "HINABINGO!"
สมาชิก.
ตั้งแต่ก่อตั้งวงมา ฮินาตะซากะโฟร์ตีซิกซ์ มีสมาชิกทั้งหมด 46 คน จาก 5 รุ่น โดยยังคงเป็นสมาชิกอยู่ 38 คนในปัจจุบัน
ผลงานเพลง.
ฮิรางานะเคยากิซากะโฟร์ตีซิกส์.
เพลงต่อไปนี้เป็นเพลงที่บันทึกเสียงโดยฮิรางานะเคยากิซากะโฟร์ตีซิกส์ และปล่อยในซิงเกิลและอัลบั้มของเคยากิซากะโฟร์ตีซิกส์
สุพล จุลใส

สุพล จุลใส #เปลี่ยนทาง (เกิด 4 มกราคม พ.ศ. 2510) ชื่อเล่น ลูกช้าง ปัจจุบันดำรงตำแหน่งสมาชิกสภาผู้แทนราษฎรจังหวัดชุมพร สังกัดพรรครวมไทยสร้างชาติ อดีตนายกองค์การบริหารส่วนจังหวัดชุมพร
ประวัติ.
สุพล เกิดเมื่อวันที่ 4 มกราคม พ.ศ. 2510 ที่ ตำบลครน อำเภอสวี จังหวัดชุมพร เป็นบุตรนายบุญธรรม นางหนูจวน จุลใส และเป็นพี่ชายนายชุมพล จุลใส ด้านครอบครัวสมรสกับนางรัชนี จุลใส มีบุตร 1 คน
สำเร็จการศึกษาระดับปริญญาตรี ศิลปศาสตรบัณฑิต สาขาการพัฒนาชุมชน จากมหาวิทยาลัยราชภัฏสุราษฎร์ธานี และระดับปริญญาโท รัฐประศาสนศาสตรมหาบัณฑิต (รัฐประศาสนศาสตร์ (นโยบายสาธารณะ)) จากมหาวิทยาลัยราชภัฏบ้านสมเด็จเจ้าพระยา
งานการเมือง.
สุพล เข้าสู่วงการการเมืองด้วยการเป็นนายกองค์การบริหารส่วนตำบลนาสัก เมื่อ พ.ศ. 2553 จากนั้นก็ได้รับเลือกให้เป็นนายกองค์การบริหารส่วนจังหวัดชุมพร ตั้งแต่ปี พ.ศ. 2555 ถึง พ.ศ. 2561 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรครวมพลังประชาชาติไทย โดยสามารถเอาชนะธีระชาติ ปางวิรุฬห์รักษ์ อดีต สส. ชุมพร 3 สมัย จากพรรคประชาธิปัตย์ ไปได้ และเป็นผู้สมัครเพียงคนเดียวของพรรคที่ได้รับการเลือกตั้งในระบบแบ่งเขตในการเลือกตั้งครั้งนี้
ต่อมาสุพลได้ยื่นหนังสือลาออกจากการเป็นสมาชิกสภาผู้แทนราษฎรเมื่อวันศุกร์ที่ 27 มกราคม พ.ศ. 2566 พร้อมกับนาวาอากาศเอกอนุดิษฐ์ นาครทรรพจากพรรคเพื่อไทย
สมาชิกสภาผู้แทนราษฎร.
สุพล จุลใสได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
กีฬาสเกตความเร็วระยะสั้นในโอลิมปิกเยาวชนฤดูหนาว 2020 – ประเภทบุคคลชาย 1,000 เมตร

กีฬาสเกตความเร็วระยะสั้นในโอลิมปิกเยาวชนฤดูหนาว 2020 ประเภทบุคคลชาย 1,000 เมตร เป็นการแข่งขันกีฬาสเกตความเร็วระยะสั้นที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 18 มกราคม ค.ศ.2020 โดยได้จัดขึ้นที่ Lausanne Skating Arenaซึ่งการแข่งขันกีฬาสเกตความเร็วระยะสั้นครั้งนี้มีนักกีฬาเข้าร่วมแข่งขัน 32 คน จาก 28 ประเทศ
ผู้ที่ได้รับรางวัลชนะเลิศเหรียญทองคือ Jang Sung-woo นักกีฬาจากประเทศเกาหลีใต้
กีฬาสเกตความเร็วระยะสั้นในโอลิมปิกเยาวชนฤดูหนาว 2020 – ประเภทบุคคลหญิง 1,000 เมตร

กีฬาสเกตความเร็วระยะสั้นในโอลิมปิกเยาวชนฤดูหนาว 2020 ประเภทบุคคลหญิง 1,000 เมตร เป็นการแข่งขันกีฬาสเกตความเร็วระยะสั้นที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 18 มกราคม ค.ศ.2020 โดยได้จัดขึ้นที่ Lausanne Skating Arenaซึ่งการแข่งขันกีฬาสเกตความเร็วระยะสั้นครั้งนี้มีนักกีฬาเข้าร่วมแข่งขัน 29 คน จาก 25 ประเทศ
ผู้ที่ได้รับรางวัลชนะเลิศเหรียญทองคือ Seo Whi-min นักกีฬาจากประเทศเกาหลีใต้
กีฬาสเกตความเร็วระยะสั้นในโอลิมปิกเยาวชนฤดูหนาว 2020 – ประเภททีมผสมผลัด

กีฬาสเกตความเร็วระยะสั้นในโอลิมปิกเยาวชนฤดูหนาว 2020 ประเภทบุคคลทีมผสมผลัด เป็นการแข่งขันกีฬาสเกตความเร็วระยะสั้นที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 22 มกราคม ค.ศ.2020 โดยได้จัดขึ้นที่ Lausanne Skating Arenaซึ่งการแข่งขันกีฬาสเกตความเร็วระยะสั้นครั้งนี้มีนักกีฬาเข้าร่วมแข่งขัน 32 คน จาก 18 ประเทศ
ผู้ที่ได้รับรางวัลชนะเลิศเหรียญทองคือ Kim Chan-seo, Diede van Oorschot, Shogo Miyata และ Jonathan So นักกีฬาจากทีมผสม
ปรมหังสะ โยคานันทะ

ปรมหังสะ โยคานันทะ  เป็นคุรุโยคีชาวอินเดีย ผู้สืบทอดกริยาโยคะจากสวามียุกเตศวร คิริ และได้รับมอบหมายจากคุรุให้เผยแพร่วิชานั้นสู่โลกตะวันตก เพื่อแสดงเอกภาพระหว่างศาสนาตะวันออกและตะวันตก และรักษาดุลยภาพระหว่างความก้าวหน้าทางวัตถุในโลกตะวันตกกับวิถีธรรมแบบอินเดีย จนได้รับยกย่องเป็น "บิดาแห่งโยคะในโลกตะวันตก"
ในปี ค.ศ. 1946 โยคานันทะเผยแพร่หนังสือ "อัตชีวประวัติของโยคี" ซึ่งประสบความสำเร็จอย่างมากทั้งด้านยอดจำหน่ายและคำวิจารณ์ ได้รับยกย่องว่าเป็น "หนังสือที่เปลี่ยนชีวิตผู้คนหลายล้านคน"
สมบุญ ผ่องอักษร

สมบุญ ผ่องอักษร เป็นนายแพทย์ชาวไทย เป็นนักการเมืองชาวไทย เคยเป็นรัฐมนตรีช่วยว่าการกระทรวงสาธารณสุข ในรัฐบาลจอมพล ถนอม กิตติขจร ในปี 2512 – 2516
ประวัติ.
สมบุญ ผ่องอักษร สำเร็จการศึกษาจากโรงเรียนเทพศิรินทร์ ด้านการแพทย์จากคณะแพทยศาสตร์ศิริราชพยาบาล และได้รับปริญญาโทรวมถึงปริญญาเอกด้านสาธารณสุขจากมหาวิทยาลัยฮาร์วาร์ดและมหาวิทยาลัยจอนส์ฮอปกินส์ตามลำดับ และจบการศึกษาหลักสูตรสำนักข่าวสารสงครามจากสหรัฐอเมริกา
งานของเขามุ่งเน้นไปที่สถานการณ์วัณโรคในประเทศไทย และในฐานะผู้อำนวยการสถาบันโรคทรวงอก ของกรมควบคุมโรค โดยเป็นผู้นำแผนควบคุมวัณโรคทั่วประเทศครั้งแรกในช่วงคริสต์ทศวรรษ 1950 เขาเป็นประธานคนแรกของแพทยสภา (2510 – 2513) เป็นปลัดกระทรวงสาธารณสุข (2512) ตลอดจนทำหน้าที่เป็นรัฐมนตรีช่วยว่าการกระทรวงสาธารณสุข ในรัฐบาลของจอมพล ถนอม กิตติขจร ในปี 2512 จนถึงปี 2514 และในปี 2515 – 2516 สิ้นสุดทบาทเมื่อเกิดเหตุการณ์ 14 ตุลา
กีฬาสกีกระโดดไกลในโอลิมปิกเยาวชนฤดูหนาว 2020 – ประเภทบุคคลชาย

กีฬาสกีกระโดดไกลในโอลิมปิกเยาวชนฤดูหนาว 2020 ประเภทบุคคลชาย เป็นการแข่งขันกีฬาสกีกระโดดไกลที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 19 มกราคม ค.ศ.2020 โดยได้จัดขึ้นที่ Les Tuffes Nordic Centreซึ่งการแข่งขันกีฬาสกีกระโดดไกลครั้งนี้มีนักกีฬาเข้าร่วมแข่งขัน 37 คน จาก 20 ประเทศ
ผู้ที่ได้รับรางวัลชนะเลิศเหรียญทองคือ Marco Wörgötter นักกีฬาจากประเทศออสเตรีย
กีฬาสกีกระโดดไกลในโอลิมปิกเยาวชนฤดูหนาว 2020 – ประเภทบุคคลหญิง

กีฬาสกีกระโดดไกลในโอลิมปิกเยาวชนฤดูหนาว 2020 ประเภทบุคคลหญิง เป็นการแข่งขันกีฬาสกีกระโดดไกลที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 19 มกราคม ค.ศ.2020 โดยได้จัดขึ้นที่ Les Tuffes Nordic Centreซึ่งการแข่งขันกีฬาสกีกระโดดไกลครั้งนี้มีนักกีฬาเข้าร่วมแข่งขัน 33 คน จาก 18 ประเทศ
ผู้ที่ได้รับรางวัลชนะเลิศเหรียญทองคือ Anna Shpyneva นักกีฬาจากประเทศรัสเซีย
กีฬาสกีกระโดดไกลในโอลิมปิกเยาวชนฤดูหนาว 2020 – ประเภททีมผสม

กีฬาสกีกระโดดไกลในโอลิมปิกเยาวชนฤดูหนาว 2020 ประเภททีมผสม เป็นการแข่งขันกีฬาสกีกระโดดไกลที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 20 มกราคม ค.ศ.2020 โดยได้จัดขึ้นที่ Les Tuffes Nordic Centreซึ่งการแข่งขันกีฬาสกีกระโดดไกลครั้งนี้มีนักกีฬาเข้าร่วมแข่งขัน 47 คน จาก 12 ประเทศ
ผู้ที่ได้รับรางวัลชนะเลิศเหรียญทองคือ Lisa Hirner, Stefan Rettenegger, Julia Mühlbacher และ Marco Wörgötter นักกีฬาจากประเทศออสเตรีย
แชน ปัจจุสานนท์

พลเรือตรี แชน ปัจจุสานนท์ (6 กุมภาพันธ์ พ.ศ. 2447 - 10 กุมภาพันธ์ พ.ศ. 2525) อดีตทหารเรือชาวไทย อดีตนักการเมืองชาวไทย อดีตรองเสนาธิการทหารเรือฝ่ายยุทธการ อดีตสมาชิกสภาผู้แทนราษฎรจังหวัดพระนคร พรรคประชาธิปัตย์ และเป็นบิดาของ พลเรือเอก ชุมพล ปัจจุสานนท์ อดีตเสนาธิการทหารเรือ อดีต ผู้บัญชาการทหารเรือ และอดีต องคมนตรี ในรัชสมัย พระบาทสมเด็จพระมหาภูมิพลอดุลยเดชมหาราช บรมนาถบพิตร
ประวัติ.
พลเรือตรีแชนเกิดที่ ตำบลวัดใหม่ อำเภอเมืองจันทบุรี จังหวัดจันทบุรี เป็นบุตรชายของ กำนันปัด กับ นางเชย
ด้านชีวิตครอบครัวสมรสกับ นางไพโรจน์ ปัจจุสานนท์ (สกุลเดิม อมาตยกุล) มีบุตรชายคือ พลเรือเอก ชุมพล ปัจจุสานนท์
รับราชการ.
พลเรือตรีแชนได้รับพระราชทานยศ เรือตรี เมื่อวันที่ 27 เมษายน พ.ศ. 2469 ต่อมาเรือตรีแชนได้รับพระราชทานยศ เรือโท เมื่อวันที่ 1 เมษายน พ.ศ. 2470 จากนั้นในวันที่ 1 เมษายน พ.ศ. 2473 เรือโทแชนจึงได้รับพระราชทานยศ เรือเอก 
กระทั่งวันที่ 1 เมษายน พ.ศ. 2481 เรือเอกแชนจึงได้รับพระราชทานยศ นาวาตรี ในวันที่ 1 เมษายน พ.ศ. 2483 นาวาตรีแชนได้รับพระราชทานยศ นาวาโท 
จากนั้นในวันที่ 19 มิถุนายน พ.ศ. 2484 นาวาโทแชนได้รับพระราชทานยศ นาวาเอก ต่อมาในวันที่ 1 กรกฎาคม พ.ศ. 2487 นาวาเอกแชนได้รับพระราชทานยศ พลเรือตรี นับเป็นยศทางทหารยศสุดท้ายของท่าน โดยพลเรือตรีแชนขณะยังมียศเป็นนาวาเอกได้รับโปรดเกล้าฯ แต่งตั้งให้ดำรงตำแหน่งรองเสนาธิการทหารเรือฝ่ายยุทธการเมื่อวันที่ 16 กันยายน พ.ศ. 2487
ก่อนจะถูกปลดออกจากตำแหน่งและออกจากราชการพร้อมกับนายทหารเรือชั้นผู้ใหญ่อีก 8 นายคือ
และ พลเรือตรี ชลี สินธุโสภณ ผู้บังคับกองสัญญาณทหารเรือ เมื่อวันที่ 2 กรกฎาคม พ.ศ. 2494 ภายหลังจากเหตุการณ์ กบฏแมนฮัตตัน
การเมือง.
พลเรือตรีแชนสมัครเป็นสมาชิกพรรคประชาธิปัตย์และได้รับเลือกตั้งเป็นสมาชิกสภาผู้แทนราษฎรจังหวัดพระนคร เมื่อวันที่ 30 มีนาคม พ.ศ. 2501 แต่ดำรงตำแหน่งได้เพียง 6 เดือนก็ต้องพ้นจากตำแหน่งผู้แทนราษฎรภายหลังจากการปฏิวัติของ จอมพลสฤษดิ์ ธนะรัชต์ ผู้บัญชาการทหารบก และ ผู้บัญชาการทหารสูงสุด เมื่อคืนวันจันทร์ที่ 20 ตุลาคม พ.ศ. 2501
จูเวิลชางงีแอร์พอร์ต

จูเวิลชางงีแอร์พอร์ต  เป็นอาคารพาณิชยกรรมแบบประสมและห้างสรรพสินค้าบริเวณส่วนติดกับท่าอากาศยานชางงีสิงคโปร์ ประเทศสิงคโปร์ ออกแบบโดยโมเช ซาฟดี สถาปนิกสัญชาติอิสราเอล-อเมริกัน ในรูปแบบอาคารสีเขียวแบบป่าเขตร้อนชื้นในโครงสร้างยกลอยขนาดใหญ่ ส่วนลานกลางอาคารเป็นส่วนของหุบเขาป่าชิเซโด้ (Shiseido Forest Valley) ประกอบด้วยแกนกลางที่เป็นช่องน้ำตก รายล้อมด้วยระเบียงต้นไม้ที่ไล่ระดับ 4 ชั้น ซึ่งถือเป็นสถานที่ท่องเที่ยวที่ได้รับความนิยมอีกแห่งของสนามบินชางงี
ภายในอาคาร นอกจากสวนกับน้ำตกที่เป็นจุดเด่นสำคัญแล้ว ยังประกอบด้วยโรงแรม ร้านอาหาร และร้านค้ายี่ห้อดังกว่า 300 ร้าน โดยมีพื้นที่รวมแล้วกว่า 135,700 ตารางเมตร ตลอดความสูงทั้งหมด 10 ชั้น โดยแบ่งโครงสร้างเป็น 2 ส่วน คือ 5 ชั้นแรกบริเวณส่วนฐาน ส่วนอีก 5 ชั้นเป็นส่วนเหนือพื้นดิน 
จูเวิลรองรับนักท่องเที่ยวต่อวันกว่า 300,000 คน โดยในเดือนตุลาคม ค.ศ. 2019 6 เดือนภายหลังเปิดอาคารอย่างเป็นทางการ มีนักท่องเที่ยวไปเยี่ยมชมแล้วกว่า 50 ล้านคน ซึ่งมากกว่าปริมาณที่คาดการณ์ไว้ของทั้งปีแรก
การจัดสรรพื้นที่.
จูเวิลชางงีแอร์พอร์ต ประกอบด้วยพื้นที่สำคัญดังนี้
วอลเตอร์ มอริสัน

เรืออากาศเอก วอลเตอร์ แมคโดนัลด์ มอริสัน (26 พฤศจิกายน ค.ศ. 1919 – 26 มีนาคม ค.ศ. 2009) เป็นนักบินกองทัพอากาศสหราชอาณาจักรที่กลายเป็นเชลยศึก และถูกส่งไปยังค็อลดิทซ์ เพราะพยายามขโมยเครื่องบินข้าศึกในช่วงสงครามโลกครั้งที่สอง
ชีวิตช่วงแรก.
เขาเกิดที่เบ็คเคนแฮม เคนต์ ในขณะปีแรกของเขาที่วิทยาลัยทรินิตี เคมบริดจ์ สงครามโลกครั้งที่สองเริ่มต้นขึ้น ซึ่งเขาได้อาสาในวันเดียวกัน
การเป็นทหารกองทัพอากาศสหราชอาณาจักร.
มอริสันเข้าร่วมกองทัพอากาศสหราชอาณาจักรเมื่อเกิดสงครามในเดือนกันยายน ค.ศ. 1939 และได้รับการฝึกให้เป็นนักบิน (เขารู้วิธีบินเครื่องร่อนแล้ว) เขาได้รับหน้าที่ในฐานะเรืออากาศตรีเมื่อวันที่ 30 พฤศจิกายน ค.ศ. 1940 และได้รับมอบหมายสู่ฝูงบินหมายเลข 241 ซึ่งทำการบินเวสต์แลนด์ลีแซนเดอร์ ในไม่ช้า เขาก็ได้รับการย้ายไปยังหน่วยฝึกในฐานะผู้สอน ก่อนเข้าร่วมฝูงบินหมายเลข 103 ในเดือนพฤษภาคม ค.ศ. 1942
ในคืนวันที่ 5/6 มิถุนายน ค.ศ. 1942 ในขณะกำลังบินเครื่องบินทิ้งระเบิดเวลลิงตันในภารกิจที่สามของเขาและเป็นครั้งแรกในฐานะกัปตัน เขาถูกชนโดยเวลลิงตัน เอกซ์3339 อีกลำจากฝูงบิน 156 ที่ขับโดยจ่าอากาศเอก กาย เชมเบอร์ลิน กำลังสำรองอาสาสมัครกองทัพอากาศสหราชอาณาจักร ซึ่งเขาเป็นผู้รอดชีวิตเพียงคนเดียวจากลูกเรือบนเครื่องบินห้านาย และบังเอิญ มอริสันเคยเป็นผู้ฝึกสอนของเชมเบอร์ลินที่กองทัพอากาศสหราชอาณาจักรลอสซีเมาธ์ประมาณต้นปี ค.ศ. 1942 ลูกเรือทั้งหมดบนเครื่องบินเอกซ์3339 ถูกสังหารและฝังอยู่ในแถวเดียวกันที่สุสานสงครามป่าไรช์วัลด์ ใกล้เคลเวอ ในประเทศเยอรมนี
เขากลายเป็นเชลยศึก (POW) และถูกส่งไปยังสตาลักลุฟต์ III ที่ซากัน ซึ่งเขาได้รับการเลื่อนยศให้เป็นเรืออากาศเอกเมื่อวันที่ 30 พฤศจิกายน ค.ศ. 1942 ในขณะที่ถูกจับเป็นเชลยศึก
เมื่อวันที่ 12 มิถุนายน ค.ศ. 1943 มอริสันและคนอื่น ๆ อีก 23 คน หรือ 25 คนได้หลบหนีออกจากค่ายในช่วงเดเลาซิงเบรก เชลยยี่สิบสองคนออกจากค่ายพร้อมกับ "ผู้คุม" สองคน ซึ่งจริง ๆ แล้วเป็นเพื่อนเชลยศึกสองคนที่อยู่ในเครื่องแบบเยอรมันปลอม เมื่ออยู่ข้างนอก กลุ่มก็แตกแยกกัน คนอื่น ๆ ถูกจับได้อย่างรวดเร็ว แต่เขาและเรืออากาศเอก ลอร์น เวลช์ ที่สวมเครื่องแบบปลอมได้เดินไปที่ลานบินใกล้ ๆ และพยายามขโมยเครื่องบินยุงเคิร์ส เว 34 พวกเขาต้องล้มเลิกความพยายามเมื่อลูกเรือตัวจริงได้ปรากฏตัวเพื่อขับเครื่องบินออกไป วันรุ่งขึ้น พวกเขาได้กลับมาและพยายามขโมยเครื่องบินปีกสองชั้น แต่ถูกจับได้และถูกส่งไปยังอ็อฟฟลัก IV-C ที่ค็อลดิทซ์
เขาได้รับการปลดปล่อยจากค็อลดิทซ์โดยกองทัพอเมริกันในเดือนเมษายน ค.ศ. 1945
ภายหลังสงคราม.
หลังจากสงคราม มอริสันมีคุณสมบัติเป็นนักบัญชีที่ได้รับอนุญาตจากสมาคมนักการบัญชีที่ได้รับอนุญาตแห่งประเทศอังฤษ เขาทำสัญญาที่บริษัทมอริสัน ซึ่งเป็นบริษัทที่พี่น้องปู่ย่าตายายของเขาก่อตั้งขึ้น จากนั้นมอริสันทำงานที่คูเปอส์โบรส์ บริษัทที่กลายเป็นคูเปอส์แอนด์ไลแบรนด์ ก่อนที่จะกลับไปที่บริษัทของครอบครัว ซึ่งคือมอริสันสโตนแฮม เขาเป็นผู้นำบริษัทในฐานะหุ้นส่วนอาวุโสผ่านช่วงเวลาแห่งการเปลี่ยนแปลงครั้งใหญ่ตั้งแต่ปี ค.ศ. 1960 ถึง 1981 ก่อนที่จะเกษียณ ในขณะที่มอริสันสโตนแฮมถูกซื้อกิจการโดยเทนนอน (ภายหลังรู้จักกันในชื่ออาร์เอสเอ็ม เทนนอน) หนึ่งในมรดกของเขาที่ยังคงมีอยู่ในปัจจุบันคือมอริสันอินเตอร์เนชันแนล ซึ่งเป็นสมาคมระดับโลกของบริษัทผู้ให้บริการระดับอาชีพ (นักบัญชี, ผู้ตรวจสอบบัญชี, ภาษี และที่ปรึกษาธุรกิจ)
เขาได้เขียนเรื่องราวชีวิตของเขาในช่วงสงครามกับผลงานชื่อ"แฟลคแอนด์เฟร์ริตส์ - วันเวย์ทูค็อลดิทซ์" ("Flak and Ferrets - One Way to Colditz")
มอริสันเสียชีวิตเมื่อวันที่ 26 มีนาคม ค.ศ. 2009
สถาปัตยกรรมจีน

สถาปัตยกรรมจีน เป็นรูปแบบสถาปัตยกรรมที่พัฒนามานับพันปี ก่อนที่จะมีอิทธิพลต่อสถาปัตยกรรมในภูมิภาคเอเชียตะวันออก ตั้งแต่มีความชัดเจนในรูปแบบในช่วงต้นของราชวงศ์ องค์ประกอบที่สำคัญของสถาปัตยกรรมยังคงไม่มีการเปลี่ยนแปลง สิ่งที่เปลี่ยนแปลงมีเพียงรายละเอียดการตกแต่ง โดยเริ่มตั้งแต่ราชวงศ์ถัง สถาปัตยกรรมจีนมีอิทธิพลโดยตรงต่อรูปแบบสถาปัตยกรรมของญี่ปุ่น เกาหลี มองโกล และเวียดนาม รวมถึงมีอิทธิพลบางส่วนกับสถาปัตยกรรมเอเชียตะวันออกเฉียงใต้และเอเชียใต้ อาทิ มาเลเซีย สิงคโปร์ ศรีลังกา ไทย ลาว กัมพูชา และฟิลิปปินส์ 
สถาปัตยกรรมจีนมีลักษณะที่สำคัญได้แก่ มีความสมมาตรทั้งสองแกน, มีพื้นที่เปิดที่โอบล้อม, มีแนวคิดที่เกี่ยวข้องกับฮวงจุ้ย เช่น ลำดับชั้นของทิศทาง, การให้ความสำคัญกับแนวพื้นดิน และการอ้างถึงจักรวาลวิทยา, นิยายปรัมปรา และสัญลักษณ์นิยม
กีฬาสกีนอร์ดิกผสมในโอลิมปิกเยาวชนฤดูหนาว 2020 – ประเภทบุคคลชาย นอร์มอลฮิลล์ 6 กิโลเมตร

กีฬาสกีนอร์ดิกผสมในโอลิมปิกเยาวชนฤดูหนาว 2020 ประเภทบุคคลชาย นอร์มอลฮิลล์ 6 กิโลเมตร เป็นการแข่งขันกีฬาสกีนอร์ดิกผสมที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 18 มกราคม ค.ศ.2020 โดยได้จัดขึ้นที่ Les Tuffes Nordic Centreซึ่งการแข่งขันกีฬาสกีนอร์ดิกผสมครั้งนี้มีนักกีฬาเข้าร่วมแข่งขัน 29 คน จาก 16 ประเทศ
ผู้ที่ได้รับรางวัลชนะเลิศเหรียญทองคือ Stefan Rettenegger นักกีฬาจากประเทศออสเตรีย
กีฬาสกีนอร์ดิกผสมในโอลิมปิกเยาวชนฤดูหนาว 2020 – ประเภทบุคคลหญิง นอร์มอลฮิลล์ 4 กิโลเมตร

กีฬาสกีนอร์ดิกผสมในโอลิมปิกเยาวชนฤดูหนาว 2020 ประเภทบุคคลหญิง นอร์มอลฮิลล์ 4 กิโลเมตร เป็นการแข่งขันกีฬาสกีนอร์ดิกผสมที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 18 มกราคม ค.ศ.2020 โดยได้จัดขึ้นที่ Les Tuffes Nordic Centreซึ่งการแข่งขันกีฬาสกีนอร์ดิกผสมครั้งนี้มีนักกีฬาเข้าร่วมแข่งขัน 23 คน จาก 13 ประเทศ
ผู้ที่ได้รับรางวัลชนะเลิศเหรียญทองคือ Lisa Hirner นักกีฬาจากประเทศออสเตรีย
กีฬาสกีนอร์ดิกผสมในโอลิมปิกเยาวชนฤดูหนาว 2020 – ประเภททีม นอร์มอลฮิลล์ 4x3.3 กิโลเมตร

กีฬาสกีนอร์ดิกผสมในโอลิมปิกเยาวชนฤดูหนาว 2020 ประเภททีม นอร์มอลฮิลล์ 4x3.3 กิโลเมตร เป็นการแข่งขันกีฬาสกีนอร์ดิกผสมที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 22 มกราคม ค.ศ.2020 โดยได้จัดขึ้นที่ Les Tuffes Nordic Centreซึ่งการแข่งขันกีฬาสกีนอร์ดิกผสมครั้งนี้มีนักกีฬาเข้าร่วมแข่งขัน 60 คน จาก 10 ประเทศ
ผู้ที่ได้รับรางวัลชนะเลิศเหรียญทองคือ Gyda Westvold Hansen, Sebastian Østvold, Nora Midtsundstad, Iver Olaussen, Maria Hartz Melling และ Nikolai Holmboe นักกีฬาจากประเทศนอร์เวย์
ฮอตสปอต (อัลบั้ม)

ฮอตสปอต เป็นสตูดิโออัลบั้มที่สิบสี่โดยซินธ์ป๊อปดูโอ เพตชอปบอยส์, วางจำหน่ายเมื่อวันที่ 24 มกราคม 2563 โดยค่ายเพลงของวง x2 จัดจำหน่ายโดย Kobalt Label Services (ยุโรป), ยูนิเวอร์แซลมิวสิกกรุป (อเมริกา) และ โซนี่ มิวสิค (เอเชีย) ได้รับการสนับสนุนจากซิงเกิล "Dreamland" ร่วมร้องโดย เยียส์แอนด์เยียส์ ซึ่งได้รับการเปิดตัวในวันที่ 11 กันยายน 2562 และ "Burning The Heather" ซึ่งได้รับการเปิดตัวในวันที่ 14 พฤศจิกายน 2562 ทั้งคู่จะโปรโมตทัวร์คอนเสิร์ตในอังกฤษและยุโรปเพื่อสนับสนุนอัลบั้มในช่วงกลางปี 2563 อัลบั้มได้รับการจัดอันดับในหลายประเทศและได้อันดับที่ 3 ของชาร์ตอัลบั้มในสหราชอาณาจักร เยอรมนี และ สเปน
กีฬาฮอกกี้น้ำแข็งในโอลิมปิกเยาวชนฤดูหนาว 2020 – ทีมชาย

กีฬาฮอกกี้น้ำแข็งในโอลิมปิกเยาวชนฤดูหนาว 2020 ประเภททีมชาย เป็นการแข่งขันกีฬาฮอกกี้น้ำแข็งที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 18-22 มกราคม ค.ศ.2020 โดยได้จัดขึ้นที่ Vaudoise arénaซึ่งการแข่งขันกีฬาฮอกกี้น้ำแข็งครั้งนี้มีนักกีฬาเข้าร่วมแข่งขัน 102 คน จาก 6 ประเทศ
ผู้ที่ได้รับรางวัลชนะเลิศเหรียญทองคือ นักกีฬาจากประเทศรัสเซีย
กีฬาฮอกกี้น้ำแข็งในโอลิมปิกเยาวชนฤดูหนาว 2020 – ทีมหญิง

กีฬาฮอกกี้น้ำแข็งในโอลิมปิกเยาวชนฤดูหนาว 2020 ประเภททีมหญิง เป็นการแข่งขันกีฬาฮอกกี้น้ำแข็งที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 17-21 มกราคม ค.ศ.2020 โดยได้จัดขึ้นที่ Vaudoise arénaซึ่งการแข่งขันกีฬาฮอกกี้น้ำแข็งครั้งนี้มีนักกีฬาเข้าร่วมแข่งขัน 102 คน จาก 6 ประเทศ
ผู้ที่ได้รับรางวัลชนะเลิศเหรียญทองคือ นักกีฬาจากประเทศญ๊่ปุ่น
กีฬาฮอกกี้น้ำแข็งในโอลิมปิกเยาวชนฤดูหนาว 2020 – 3x3 ทีมผสมชาย

กีฬาฮอกกี้น้ำแข็งในโอลิมปิกเยาวชนฤดูหนาว 2020 ประเภททีมผสมชาย 3x3 เป็นการแข่งขันกีฬาฮอกกี้น้ำแข็งที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 10-15 มกราคม ค.ศ.2020 โดยได้จัดขึ้นที่ Vaudoise arénaซึ่งการแข่งขันกีฬาฮอกกี้น้ำแข็งครั้งนี้มีนักกีฬาเข้าร่วมแข่งขัน 112 คน จาก 8 ทีม
ผู้ที่ได้รับรางวัลชนะเลิศเหรียญทองคือ นักกีฬาทีมผสมจากทีมเขียว
ประเพณีกวนข้าวทิพย์

ประเพณีการกวนข้าวทิพย์ เป็นพิธีกรรมของศาสนาพราหมณ์ที่ปะปนกับพิธีกรรมของศาสนาพุทธ โดยอ้างถึงเหตุการณ์ในสมัยพุทธกาลที่นางสุชาดาได้ปรุงข้าวมธุปายาสถวายพระโคตมพุทธเจ้าก่อนที่พระองค์จะตรัสรู้ ถือกันว่าข้าวมธุปายาสเป็นของทิพย์ เมื่อได้จัดทำขึ้นจึงเรียกว่า ข้าวทิพย์ ในประเทศไทย ชาวบ้านจะทำในเทศกาลออกพรรษา ถวายพระสงฆ์เพื่อเป็นการสักการบูชา ซึ่งถือเป็นสิริมงคลกับตนเองถ้ารับประทาน การกวนข้าวทิพย์ต้องอาศัยความสามัคคีจากชาวบ้านจึงจะสำเร็จลงได้ การที่ทำในวันออกพรรษา เพื่อถวายเป็นเครื่องสักการบูชา และรับเสด็จพระพุทธองค์ที่เสด็จจากจำพรรษาในสวรรค์ชั้นดาวดึงส์
ประเพณีกวนข้าวทิพย์ได้รับการขึ้นทะเบียนเป็นมรดกภูมิปัญญาทางวัฒนธรรมไทย สาขาแนวปฏิบัติทางสังคม พิธีกรรม และงานเทศกาลต่าง ๆ เมื่อปี พ.ศ. 2556
ประวัติ.
ประเพณีกวนข้าวทิพย์มีที่มาจากครั้นสมัยพุทธกาล โดยนางสุชาดาได้กวนข้าวทิพย์ในวันขึ้น 14 ค่ำ แล้วนำไปถวายพระโคตมพุทธเจ้าก่อนที่จะตรัสรู้ 1 วัน ในประเทศไทย ประเพณีกวนข้าวทิพย์เป็นพระราชพิธีที่กระทำกันในเดือนสิบ มีมาตั้งแต่สมัยสุโขทัยและสมัยอยุธยา และได้รับการฟื้นฟูอีกครั้งในสมัยพระบาทสมเด็จพระพุทธยอดฟ้าจุฬาโลกมหาราช ถูกยกเลิกไปในสมัยพระบาทสมเด็จพระพุทธเลิศหล้านภาลัย และพระบาทสมเด็จพระนั่งเกล้าเจ้าอยู่หัว ต่อมาได้รับการฟื้นฟูอีกครั้งในพระบาทสมเด็จพระจอมเกล้าเจ้าอยู่หัว เป็นต้นมา ปัจจุบันนิยมทำกันในทุกภาคของประเทศไทย โดยในภาคกลางนิยมจัดทำกันในวันวิสาขบูชา แต่ในภาคตะวันออกเฉียงเหนือนิยมกระทำกันในวันก่อนออกพรรษาหนึ่งวัน 
พิธีกรรม.
ในแต่ละท้องที่ของภูมิภาค มีพิธีในการกวนข้าวทิพย์คล้ายคลึงกัน โดยสามารถสรุปได้ว่า เริ่มแรกจะมีการจัดโต๊ะหมู่บูชา บริเวณที่จะกวนข้าวทิพย์อาจจะทำเป็นปะรำพิธี โดยโยงด้านสายสิญจน์จากพระพุทธรูปมายังปะรำพิธี ซึ่งวงด้านสายสิญจน์เป็นสี่เหลี่ยม มุมทั้งสี่ตั้งฉัตร 69 ชั้น ขันหมากเบ็งเป็นเครื่องสักการบูชา วัตถุดิบที่เป็นส่วนประกอบปกติวัตถุดิบที่เป็นส่วนประกอบสำคัญซึ่งใช้ในการกวนข้าวทิพย์ที่ชาวบ้านนำมารวมเตรียมไว้จะประกอบด้วยน้ำนมข้าว, ถั่วทุกชนิด และพืชหรือผลผลิตจากพืชทุกชนิดที่ใช้ทำขนมได้ นำมากวนรวมกันเป็นข้าวทิพย์ กวนโดยพรหมจารี ระหว่างกวน พระสงฆ์เจริญพระพุทธมนต์ เมื่อเสร็จแล้ว นำไปถวายพระสงฆ์ และให้ประชาชนรับประทานข้าวทิพย์กัน
กีฬาฮอกกี้น้ำแข็งในโอลิมปิกเยาวชนฤดูหนาว 2020 – 3x3 ทีมผสมหญิง

กีฬาฮอกกี้น้ำแข็งในโอลิมปิกเยาวชนฤดูหนาว 2020 ประเภททีมผสมหญิง 3x3 เป็นการแข่งขันกีฬาฮอกกี้น้ำแข็งที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 10-15 มกราคม ค.ศ.2020 โดยได้จัดขึ้นที่ Vaudoise arénaซึ่งการแข่งขันกีฬาฮอกกี้น้ำแข็งครั้งนี้มีนักกีฬาเข้าร่วมแข่งขัน 112 คน จาก 8 ทีม
ผู้ที่ได้รับรางวัลชนะเลิศเหรียญทองคือ นักกีฬาทีมผสมจากทีมเหลือง
การเลือกตั้งสมาชิกสภาผู้แทนราษฎรจังหวัดกำแพงเพชร เขต 2 แทนตำแหน่งที่ว่าง พ.ศ. 2563

การเลือกตั้งสมาชิกสภาผู้แทนราษฎรจังหวัดกําแพงเพชร เขต 2 แทนตำแหน่งที่ว่าง พ.ศ. 2563 เป็นการเลือกตั้งสมาชิกสภาผู้แทนราษฎรจังหวัดกำแพงเพชร แทนที่พันตํารวจโท ไวพจน์ อาภรณ์รัตน์ ที่พ้นสภาพการเป็นสมาชิกสภาผู้แทนราษฎรเนื่องจากถูกจําคุกระหว่างการดำรงตำแหน่งโดยกำหนดเลือกตั้งในวันอาทิตย์ที่ 23 กุมภาพันธ์ พ.ศ. 2563
ที่มา.
วันที่ 15 มกราคม พ.ศ. 2563 ที่ศาลจังหวัดพัทยา ศาลนัดฟังคำพิพากษาศาลฎีกา คดีหมายเลขดำ อ.3537/2552 คดีที่พนักงานอัยการเป็นโจทก์ยื่นฟ้อง นายอริสมันต์ พงศ์เรืองรอง พันตํารวจโท ไวพจน์ อาภรณ์รัตน์ กับพวกรวม 18 คนเป็นจำเลย กรณีบุกโรงแรมรอยัลคลิฟบีชพัทยาเพื่อขัดขวางการชุมนุมอาเซียนซัมมิท 
โดยในวันนี้ ศาลนัดอ่านคำพิพากษาในส่วนของพันตํารวจโทไวพจน์ จำเลยที่ 3 หลังจากเมื่อวันที่ 3 ธันวาคม พ.ศ. 2562 ศาลได้ออกหมายจับเพื่อให้ติดตามตัวมาฟังคำพิพากษาศาลฎีกา แต่ปรากฏว่าเมื่อถึงเวลานัดมีเพียงทนายความมาศาล ส่วนพันตํารวจโทไวพจน์ ที่ศาลออกหมายจับครบ 1 เดือนแล้วยังไม่ได้ตัวมาศาล ศาลจึงได้อ่านคำพิพากษาลับหลังจำเลย โดยศาลฎีกาพิพากษายืน จำคุกพันตํารวจโทไวพจน์ 4 ปี และปรับ 200 บาท โดยไม่รอลงอาญา ส่งผลทําให้ต้องพ้นสภาพการเป็นสมาชิกสภาผู้แทนราษฎรทันทีเนื่องจากถูกจําคุกระหว่างการดำรงตำแหน่ง
ผู้สมัคร.
คณะกรรมการการเลือกตั้ง ได้กำหนดวันรับสมัครคือวันที่ 29 มกราคม – 2 กุมภาพันธ์ พ.ศ. 2563 ในระหว่างเวลา 08.30 น. - 16.30 น. และกำหนดวันเลือกตั้งคือวันที่ 23 กุมภาพันธ์ พ.ศ. 2563ซึ่งมีผู้สมัครดังนี้
มัสยิดฮารูณ

มัสยิดฮารูณ เป็นมัสยิดเก่าแก่ที่ตั้งอยู่ในย่านถนนเจริญกรุง เขตบางรัก กรุงเทพมหานคร มัสยิดฮารูณสร้างขึ้นเมื่อประมาณปี พ.ศ. 2371 โดยโต๊ะฮารูณ บาฟาเดน ชาวเมืองปนตียานักจากเกาะบอร์เนียว โต๊ะอิหม่ามคนแรกของมัสยิด เพื่อเป็นมัสยิดของชุมชนหมู่บ้านต้นสำโรง (ปัจจุบันคือบริเวณชุมชนมัสยิดฮารูณ) ริมแม่น้ำเจ้าพระยา ต่อมาเมื่อ พ.ศ. 2442 รัฐบาลไทยได้เวนคืนพื้นที่ตั้งมัสยิดซึ่งตั้งอยู่ริมแม่น้ำเจ้าพระยาเพื่อสร้างอาคารศุลกสถาน มัสยิดจึงย้ายมายังบริเวณที่ตั้งปัจจุบันซึ่งถอยร่นเข้ามาจากแม่น้ำเจ้าพระยา โดยสร้างอาคารมีลักษณะเป็นเรือนไม้สักยกพื้นชั้นเดียว หลังท่านเสียชีวิตลง อาคารได้ทรุดโทรมลงมาก บุตรชายของท่านคือ หะยีมูฮำหมัด ยูซุป (ต่วนโส) ผู้เป็นโต๊ะอิหม่ามคนถัดมาได้รื้ออาคารมัสยิดเดิมลงและก่อสร้างอาคารก่อิฐถือปูนขึ้น สร้างเสร็จเมื่อปี พ.ศ. 2477 และยังคงใช้งานสืบเนื่องมาจนปัจจุบัน 
ดั้งเดิมมัสยิดมีหลายชื่อซึ่งเรียกตามสถานที่โดยรอบ ได้แก่ "มัสยิดต้นสำโรง" (ตามชื่อหมู่บ้านต้นสำโรง) "มัสยิดม่วงแค" (ตามชื่อวัดม่วงแค) และ "มัสยิดหลังโรงภาษี" (ตามชื่อศุลกสถาน) หลังการประกาศใช้พระราชบัญญัติมัสยิดอิสลาม พ.ศ. 2490 ได้จดทะเบียนมัสยิดในชื่อ "มัสยิดฮารูณ" เพื่อเป็นเกียรติแด่โต๊ะฮารูณ อิหม่ามท่านแรกและผู้ก่อตั้งมัสยิด
หนึ่งในทรวง (ภาพยนตร์)

หนึ่งในทรวง เป็นภาพยนตร์ไทยที่ออกฉายในปี พ.ศ. 2506 ดัดแปลงจากนวนิยายชื่อเดียวกันของบุษยมาส ถูกนำมาสร้างเป็นภาพยนตร์เป็นครั้งแรกและเพียงครั้งเดียวด้วยฟิล์ม 16 มิลลิเมตร สร้างโดยจินดาวรรณภาพยนตร์ กำกับโดยศิริ ศิริจินดา นำแสดงโดย ไชยา สุริยัน และ เพชรา เชาวราษฎร์ เข้าฉายวันที่ 2 สิงหาคม พ.ศ. 2506 ที่โรงภาพยนตร์คาเธ่ย์
ภาพยนตร์มีเพลงประกอบชื่อ "หนึ่งในทรวง" ประพันธ์โดยชาลี อินทรวิจิตร ทำนองโดยสมาน กาญจนผลิน และขับร้องโดย ชรินทร์ นันทนาคร
การปิดเมืองอู่ฮั่นเนื่องด้วยการระบาดทั่วของโควิด-19

เมื่อวันที่ 23 มกราคม พ.ศ. 2563 รัฐบาลกลางจีนได้ทำการปิดนครอู่ฮั่น มณฑลหูเป่ย ซึ่งมีประชากรอยู่ราว 11 ล้านคน และปิดศูนย์การเดินทางในจีนตอนกลาง เพื่อช่วยกักกันการแพร่กระจายของโคโรนาไวรัสสายพันธุ์ใหม่ พ.ศ. 2562 (2019-nCoV) เหตุการณ์นี้เรียกสั้น ๆ ว่า “ปิดตายนครอู่ฮั่น” (Wuhan Lockdown; 武汉封城) องค์การอนามัยโลก (WHO) เรียกการตัดสินใจนี้ว่า “ไม่เคยมีมาก่อนในประวัติศาสตร์การสาธารณสุข” ("unprecedented in public health history".)
วันที่ 8 เมษายน 2563 นครอู่ฮั่นเมืองเปิดแล้วโดยรัฐบาลจีน
ผลกระทบและการตอบกลับ.
อย่างไรก็ตาม ได้มีผู้คนจำนวนมากเดินทางออกจากอู่ฮั่นทันหลังรัฐบาลกลางประกาศแจ้งเตือนการปิดเมืองล่วงหน้า สร้างความไม่พอใจในโลกออนไลน์เวย์ปั๋วที่กลัวว่าจะมีการแพร่กระจายไวรัสไปยังเมืองต่าง ๆ ส่วนประชากรบางส่วนในอู่ฮั่นมีความวิตกกังวลถึงการจัดหาอุปกรณ์การแพทย์ที่จำเป็นว่าจะไม่เพียงพอ 
WHO เรียกการปิดเมืองนี้ว่า “ไม่เคยมีมาก่อน” (unprecendented) และระบุว่าเป็นการแสดงให้เห็นถึง “ความทุ่มเทของหน่วยงานที่จะกักกันผู้ติดไวรัส” (how committed the authorities are to contain a viral breakout.) แต่กระนั้น WHO ระบุชัดเจนว่าการปิดเมืองไม่ใช่แนวทางที่แนะนำโดย WHO จึงต้องจับตามองดูความได้ผลของการปิดเมืองนี้
ส่วนตลาดหุ้นจีนตกลงถึงเกือบ 3% ถือเป็นความสูญเสียที่มากที่สุดที่เกิดขึ้นในวันเดียว ในรอบ 9 เดือน ซึ่งเป็นผลโดยตรงจากความไม่ปลอดภัยในนครอู่ฮั่น
สถานีเจริญนคร

สถานีเจริญนคร  เป็นสถานีรถไฟฟ้าแบบยกระดับ ในเส้นทางรถไฟฟ้าสายสีทอง โดยสถานีจะยกระดับเหนือถนนเจริญนคร เขตคลองสาน กรุงเทพมหานคร เป็นสถานีที่ตั้งอยู่ระหว่าง ไอคอนสยาม ทั้งอาคารหลัก และอาคารต่อขยาย
ที่ตั้ง.
ระหว่างศูนย์การค้าไอคอนสยาม ทั้งอาคารหลัก (อาคาร Main Building) และอาคารต่อขยาย (อาคารไอซีเอส) บนถนนเจริญนคร ในพื้นที่แขวงคลองต้นไทร เขตคลองสาน กรุงเทพมหานคร
รูปแบบของสถานี.
เป็นแบบมีชานชาลาอยู่ 2 ข้าง (side platform station) กว้าง 22 เมตร ระดับชานชาลาสูง 16.60 เมตร ยาว 81 เมตร ถูกออกแบบให้มีขนาดใหญ่พิเศษ เพื่อรองรับผู้โดยสารเป็นจำนวนมาก ประกอบด้วยชั้นขายบัตรโดยสาร และชานชาลา ในส่วนหลังคาชานชาลามีการออกแบบให้ป้องกันฝนสาดและแดดส่อง โดยเชื่อมปิดหลังคาทั้งหมด โดยสถานีห่างจากสถานีกรุงธนบุรี 1.149 กิโลเมตร และห่างจากสถานีคลองสาน 532 เมตร สถาปัตยกรรมโดยรวมของสถานีออกแบบให้คล้ายคลึงกับอาคารหลักของศูนย์การค้าไอคอนสยาม เน้นการตกแต่งในโทนสีทองและสีขาวเป็นหลัก